Абацәа, шәыхшара... гәала рышәымҭалан, урҭ шәааӡала Иҳақәиҭу игәаҳәаратә реилыркаауа (Еф. 6:4).
Амчра зду, иаҳҳәап, абацәа, аҭакԥхықәра рыдуп, дара егьырҭ ирыцхраалароуп. Иегова абацәа аҭаацәара иахаиргылеит. Иара иҭахуп дара рхәыҷқәа рааӡаларц, ирыбжьаларц (1 Кор. 11:3). Аха урҭ рымчра аҳәаақәа амоуп, избанзар рҭаацәара ишрызныҟәо азы аҭаацәара аԥызҵаз Иегова иҿаԥхьа аҭак ҟарҵоит (Еф. 3:14, 15). Абацәа Анцәа иҳәатәы шхарҵо аадырԥшуеит, ириҭаз амчра иара ишиҭаху еиԥш рхы ианадырхәо. Иегова ишәиҭаз амчра цәгьашақә шәхы иашәмырхәалан. Шәыгхақәа шәымӡалан, насгьы егьырҭ ишәырҭо Абиблиа шьаҭас измоу алабжьарақәа шәыдышәкылала. Ус ҟашәҵалар, шәҭаацәара пату шәықәырҵалоит ахынраалара ахьаашәырԥшуа азы. Шәҭацәара шәрыдтәаланы Анцәа шәаниҳәо, шәгәы иҵхо зегьы иашәҳәала, ирбааит шәҭаацәа Иегова ицхыраареи инапхгареи шаҟа шәрызгәаҟуа. Уи адагьы, Иегова имаҵ аура шәыԥсҭазаараҿы раԥхьатәи аҭыԥ аҿы ишәыргылала (Ҩынтә. 6:6—9). Шәхатә ҿырԥшы шәҭаацәа рзы зегь иреиӷьу ҳамҭоуп. w19.09 15, абз. 8; 17, абз. 14; 18, абз. 16
[Марк] шәара шәҿы днеины дҟалар — сасдкылара игшәмырхан (Кәал. 4:10).
Марк егьырҭ рымаҵ аура дазхиан, уи агәырӷьарагьы изаанагон. Зны иара апостол Павел дицын, даҽазны Пиотр. Марк урҭ апостолцәа рҭахрақәа дреиҷаҳауан, иҟалап иара дара рзы афатә ааихәозҭгьы, иахьаангылаша аҭыԥ иԥшаауазҭгьы, иара убас егьырҭ аусқәа наигӡозҭгьы, убас ала рмаҵзура анагӡара дрыцхраауа (Аус. 13:2—5; 1 Пиотр 5:13). Павел Анцәа Иаҳра аус аҿы амаҵ ицызуаз, насгьы игәы шьҭызхуаз аишьцәа рыӡбахә аниҳәоз, Марк ихьӡгьы урҭ инарылакны иҳәеит (Кәал. 4:11). Марк апостол Павел иҩызцәа гәакьақәа дыруаӡәкхеит. 65 шықәса раҟара шыҟаз ҳ. ҳ. аан Павел Рим аҵыхәтәантәи иҭакра аан, Тимофеи аҩбатәи асаламшәҟәы изиҩит. Уи асаламшәҟәаҿы иара Тимофеи диҳәеит иаарласны иара иахь днеирц, Маркгьы дигарц (2 Тим. 4:11). Ҳәарада, Павел Марк иҟынтә иоухьаз ацхыраара ахә ҳаракны ишьон, убри аҟынтә акрызҵазкуаз уи аамҭазы дивагылазарц иҭахын. Марк Павел дицхраауан, иҟалап иара Павел изы афатә ааигозҭгьы, мамзаргьы асаламшәҟәқәа рыҩразы иаҭахыз аҩыгеи аикәарҳәқәеи изнеигозҭгьы. Иҟалап Павел иоуз ацхыраареи агәышьҭыхреи дыршьраны даныҟаз амш ааиаанӡа инханы иҟаз аамҭа цәгьа ахгара ицхраазар. w20.01 11, абз. 12, 13
Шәааи Сара сахь (Матф. 11:28).
Ҳара имариам аԥсҭазааратә мҩа алаҳхит, ҳхы мап ацәаҳкит. Иисус иҳәеит ишҳашьҭашәарыцало. Аха агәра ганы ҳаҟазар ҳалшоит Иегова ауадаҩрақәа зегьы рыхгара дышҳацхраауа. Шаҟа уадаҩра ҳхаҳго аҟара, убри аҟара ҳаӷәӷәахоит (Иак. 1:2—4). Уи адагьы, ҳара агәра ганы ҳаҟазар ҳалшоит Иегова иҳагу-иҳабзоу шҳаиҭало, Иисус ҳшымҩақәиҵало, насгьы ҳашьцәеи ҳаҳәшьцәеи ҳгәы шышьҭырхло (Матф. 6:31—33; Иоанн 10:14; 1 Фес. 5:11). Иисус «шьаҟәаҵрала игәаҟуаз», ичмазаҩыз аԥҳәыс данихәышәтәыз аҽныҵәҟьа лымчқәа ҭалеит (Лука 8:43—48). Аха лымчқәа лылымӡаарц азы Христос изиашоу иҵаҩцәа дыруаӡәкхар акәын. Дыруаӡәкхама лара урҭ? Лара Иисус иуӷә даҵаларц лыӡбазар, зеиԥшыҟам аҳамҭа лоуит — ажәҩан аҿы Иисус амаҵ ицызуа дыруаӡәкхеит! Христос дишьҭанеиларц азы мап зцәылкыз егьа ирацәазаргьы, илоуз аҳамҭа акырӡа еиҳахеит. Ҳара ҳзықәгәыӷуа наунагӡатәи аԥсҭазаара ажәҩан аҿы акәзаргьы, адгьыл аҿы акәзаргьы, Иисус «шәааи Сара сахь» ҳәа иҳаиҭаз ааԥхьара ахьҳадаҳкылаз даараӡа ҳаигәырӷьоит! w19.09 25, абз. 21, 22